CELEX: E2014C0545
Language: el
Date: 2014-12-08 00:00:00
Title: Απόφαση της Εποπτεύουσας Αρχής της ΕΖΕΣ αριθ. 545/14/COL, της 8ης Δεκεμβρίου 2014, που επιτρέπει στην Ισλανδία να παρεκκλίνει από ορισμένους κοινούς κανόνες ασφάλειας της αεροπορίας δυνάμει του άρθρου 14 παράγραφος 6 της πράξης που αναφέρεται στο σημείο 66ιδ του παραρτήματος XIII της συμφωνίας για τον Ευρωπαϊκό Οικονομικό Χώρο [κανονισμός (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ, όπως τροποποιήθηκε] και για την κατάργηση της απόφασης του Σώματος αριθ. 362/14/COL της 14ης Σεπτεμβρίου 2014 [2015/1946]

29.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 283/22
            
         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 545/14/COL
   της 8ης Δεκεμβρίου 2014
   που επιτρέπει στην Ισλανδία να παρεκκλίνει από ορισμένους κοινούς κανόνες ασφάλειας της αεροπορίας δυνάμει του άρθρου 14 παράγραφος 6 της πράξης που αναφέρεται στο σημείο 66ιδ του παραρτήματος XIII της συμφωνίας για τον Ευρωπαϊκό Οικονομικό Χώρο [κανονισμός (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ, όπως τροποποιήθηκε] και για την κατάργηση της απόφασης του Σώματος αριθ. 362/14/COL της 14ης Σεπτεμβρίου 2014 [2015/1946]
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   
      Έχοντας υπόψη το άρθρο 14 παράγραφοι 6 και 7 της πράξης που αναφέρεται στο σημείο 66ιδ του παραρτήματος XIII της συμφωνίας για τον ΕΟΧ, όπως προσαρμόστηκε με την απόφαση της Μεικτής Επιτροπής του ΕΟΧ αριθ. 163/2011 της 19ης Δεκεμβρίου 2011,
      Κανονισμός (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ, όπως τροποποιήθηκε·
      και στο άρθρο CAT.POL.A.210 β) 2), β) 4) και β) 5) του παραρτήματος IV της πράξης που αναφέρεται στο σημείο 66ιδστ του παραρτήματος XIII της συμφωνίας για τον ΕΟΧ, όπως προσαρμόστηκε με την απόφαση της Μεικτής Επιτροπής του ΕΟΧ αριθ. 147/2013 της 15ης Ιουλίου 2013,
      Κανονισμός (ΕΕ) αριθ. 965/2012 της Επιτροπής, της 5ης Οκτωβρίου 2012, για καθορισμό τεχνικών απαιτήσεων και διοικητικών διαδικασιών όσον αφορά τις πτητικές λειτουργίες δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, όπως τροποποιήθηκε·
      όπως προσαρμόστηκαν αμφότεροι στη συμφωνία για τον ΕΟΧ με το πρωτόκολλο 1 αυτής,
   
   Έχοντας υπόψη τη γνώμη της επιτροπής μεταφορών της ΕΖΕΣ που διατυπώθηκε στις 3 Σεπτεμβρίου 2014,
   Εκτιμώντας τα ακόλουθα:
   
               (1)
            
            
               Η Ισλανδία ζήτησε να εφαρμόσει ορισμένες παρεκκλίσεις από τους κοινούς κανόνες ασφάλειας της αεροπορίας που περιλαμβάνονται στους κανόνες εφαρμογής του κανονισμού (ΕΚ) αριθ. 216/2008.
            
         
               (2)
            
            
               Σύμφωνα με το άρθρο 14 παράγραφος 7 του εν λόγω κανονισμού, όπως προσαρμόστηκε, η Εποπτεύουσα Αρχή της ΕΖΕΣ εκτίμησε την ανάγκη και το επίπεδο προστασίας που προκύπτει από αυτήν την αίτηση παρέκκλισης, με βάση τη σύσταση του Ευρωπαϊκού Οργανισμού Ασφάλειας της Αεροπορίας, η οποία εκδόθηκε στις 17 Ιουνίου 2011, στις 31 Ιουλίου 2014 και στις 12 Νοεμβρίου 2014. Η Αρχή κατέληξε στο συμπέρασμα ότι η μεταβολή θα παρέχει επίπεδο προστασίας ισοδύναμο εκείνου που επιτυγχάνεται με την εφαρμογή των κοινών κανόνων ασφάλειας της αεροπορίας, με την προϋπόθεση ότι τηρούνται ορισμένοι όροι.
            
         
               (3)
            
            
               Σύμφωνα με το άρθρο 14 παράγραφος 7 του κανονισμού (ΕΚ) αριθ. 216/2008, όπως προσαρμόστηκε, η Εποπτεύουσα Αρχή της ΕΖΕΣ θα κοινοποιήσει την απόφασή της σε όλα τα κράτη της ΕΖΕΣ, τα οποία έχουν επίσης το δικαίωμα να εφαρμόσουν τη συγκεκριμένη παρέκκλιση.
            
         
               (4)
            
            
               Δυνάμει του άρθρου 14 παράγραφος 7 του κανονισμού (ΕΚ) αριθ. 216/2008, όπως προσαρμόστηκε, όταν η Ευρωπαϊκή Επιτροπή και η Εποπτεύουσα Αρχή της ΕΖΕΣ ανταλλάσσουν πληροφορίες σχετικά με απόφαση που λαμβάνεται δυνάμει του άρθρου 14 παράγραφος 7, η Ευρωπαϊκή Επιτροπή κοινοποιεί τις πληροφορίες που λαμβάνει από την Εποπτεύουσα Αρχή της ΕΖΕΣ στα κράτη μέλη της ΕΕ και η Εποπτεύουσα Αρχή της ΕΖΕΣ κοινοποιεί τις πληροφορίες που λαμβάνει από την Ευρωπαϊκή Επιτροπή στα κράτη της ΕΖΕΣ.
            
         
               (5)
            
            
               Η περιγραφή της παρέκκλισης, όπως και των συνημμένων όρων της, πρέπει να επιτρέπει σε άλλα κράτη της ΕΖΕΣ να εφαρμόζουν το εν λόγω μέτρο όταν βρίσκονται στην ίδια κατάσταση, χωρίς να απαιτείται περαιτέρω έγκριση από την Εποπτεύουσα Αρχή της ΕΖΕΣ. Ωστόσο, τα κράτη της ΕΖΕΣ οφείλουν να κοινοποιούν την εφαρμογή παρεκκλίσεων, διότι οι παρεκκλίσεις ενδέχεται να έχουν επιπτώσεις εκτός της επικράτειάς τους.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής μεταφορών της ΕΖΕΣ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα απόφαση, η απόφαση αριθ. 362/14/COL καταργείται.
   Άρθρο 2
   Η Ισλανδία μπορεί να παρεκκλίνει από τις απαιτήσεις του άρθρου CAT.POL.A. 210 β) 2), β) 4) και β) 5) του παραρτήματος IV του κανονισμού (ΕΕ) αριθ. 965/2012, όπως καθορίζεται στο παράρτημα της παρούσας απόφασης, υπό την προϋπόθεση ότι πληρούνται οι όροι που ορίζονται στο τμήμα 2 του παραρτήματος της παρούσας απόφασης.
   Άρθρο 3
   Όλα τα κράτη της ΕΖΕΣ έχουν το δικαίωμα να εφαρμόζουν τα ίδια μέτρα που αναφέρονται στο άρθρο 2, όπως προσδιορίζεται στο παράρτημα της παρούσας απόφασης, και υπό την προϋπόθεση της υποχρέωσης κοινοποίησης που καθορίζεται στο άρθρο 14 παράγραφος 6 του κανονισμού (ΕΚ) αριθ. 216/2008, όπως προσαρμόστηκε.
   Άρθρο 4
   Η απόφαση απευθύνεται στην Ισλανδία. Το κείμενο της απόφασης στην αγγλική γλώσσα είναι το αυθεντικό.
   Άρθρο 5
   Η παρούσα απόφαση κοινοποιείται στην Ισλανδία, το Λιχτενστάιν, τη Νορβηγία και την Ευρωπαϊκή Επιτροπή.
   
      Βρυξέλλες, 8 Δεκεμβρίου 2014.
      
         
            Για την Εποπτεύουσα Αρχή της ΕΖΕΣ
         
         Helga JÓNSDÓTTIR
         
            Μέλος του Σώματος
         
         Xavier LEWIS
         
            Διευθυντής
         
      
   
   
      ΠΑΡΑΡΤΗΜΑ
      
         ΠΑΡΈΚΚΛΙΣΗ ΑΠΌ ΤΗΝ ΙΣΛΑΝΔΊΑ ΣΧΕΤΙΚΆ ΜΕ ΤΟΝ ΚΑΝΟΝΙΣΜΌ (ΕΕ) αριθ. 965/2012 ΤΗΣ ΕΠΙΤΡΟΠΉΣ ΌΣΟΝ ΑΦΟΡΆ ΤΗΝ ΑΠΟΦΥΓΉ ΕΜΠΟΔΊΩΝ ΚΑΤΆ ΤΗΝ ΑΠΟΓΕΊΩΣΗ ΣΤΟΝ ΑΕΡΟΛΙΜΈΝΑ ΤΟΥ ÍSAFJÖRÐUR, ΙΣΛΑΝΔΊΑ (BIIS)
      
      1.   ΠΕΡΙΓΡΑΦΗ ΤΗΣ ΠΑΡΕΚΚΛΙΣΗΣ
      Κατά παρέκκλιση από το άρθρο CAT.POL.A210 β) 2), β) 4) και β) 5) Αποφυγή εμποδίων κατά την απογείωση του παραρτήματος IV (μέρος-CAT) του κανονισμού (ΕΕ) αριθ. 965/2012 (1), όπως τροποποιήθηκε, η Ισλανδία μπορεί να επιτρέψει στον αερομεταφορέα Air Iceland (Flugfélag Íslands), να χρησιμοποιεί γωνίες κλίσης 25° σε ύψος 100 ft για τα αεροσκάφη του τύπου F50 και Dash 8 στον αερολιμένα του Ísafjörður, Ισλανδία (BIIS), προκειμένου να συμμορφωθεί με τις απαιτήσεις της αποφυγής εμποδίων κατά την απογείωση που προσδιορίζονται στο άρθρο CAT.POL.A.210 του παραρτήματος IV του κανονισμού (ΕΕ) αριθ. 965/2012.
      2.   ΣΥΝΗΜΜΈΝΟΙ ΌΡΟΙ ΓΙΑ ΤΗΝ ΕΦΑΡΜΟΓΉ ΤΗΣ ΠΑΡΈΚΚΛΙΣΗΣ
      Η παρέκκλιση περιορίζεται όσον αφορά τις επιχειρησιακές συνθήκες στον αερολιμένα Ísafjörður, Ισλανδία (BIIS), όσον αφορά τα ελάχιστα κριτήρια καιρού και ορατότητας, τα κριτήρια ανέμου και ρύπανσης διαδρόμου, όπως περιγράφεται στην επιχειρησιακή έκθεση αξιολόγησης του Ευρωπαϊκού Οργανισμού Ασφάλειας της Αεροπορίας με ημερομηνία 17 Ιουνίου 2011.
      Η παρέκκλιση αυτή ισχύει για τον αερομεταφορέα Air Iceland (Flugfélag Íslands) με βάση τα συμπληρωματικά μέτρα που εφαρμόστηκαν από τον αερομεταφορέα προκειμένου να επιτευχθεί επίπεδο ασφάλειας ισοδύναμο με αυτό που επιτυγχάνεται με την εφαρμογή των κοινών τεχνικών απαιτήσεων και διοικητικών διαδικασιών που ορίζονται στον κανονισμό (ΕΕ) αριθ. 965/2012, όπως τροποποιήθηκε. Τα συμπληρωματικά μέτρα αφορούν τις επιδόσεις του αεροσκάφους, την επιλογή και την κατάρτιση του πληρώματος, τα προσόντα του πληρώματος και την περίοδο ισχύος της επάρκειας, τους περιορισμούς MEL (κατάλογοι ελάχιστου εξοπλισμού) αεροσκάφους, το σύστημα ποιότητας του αερομεταφορέα και το σύστημα διαχείρισης της ασφάλειας, πρόσθετες διαδικασίες λειτουργίας και ηλεκτρονική ενημέρωση του πληρώματος για τη λειτουργία BIIS και περιγράφονται στην επιχειρησιακή έκθεση αξιολόγησης του Ευρωπαϊκού Οργανισμού Ασφάλειας της Αεροπορίας που αναφέρεται ανωτέρω.
      
         (1)  Πράξη που αναφέρεται στο σημείο 66ιδστ του παραρτήματος XIII της συμφωνίας για τον ΕΟΧ, όπως προσαρμόστηκε με την απόφαση της Μεικτής Επιτροπής του ΕΟΧ αριθ. 147/2013 της 15ης Ιουλίου 2013 [κανονισμός (ΕΕ) αριθ. 965/2012, της 5ης Οκτωβρίου 2012, για καθορισμό τεχνικών απαιτήσεων και διοικητικών διαδικασιών όσον αφορά τις πτητικές λειτουργίες δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου], όπως τροποποιήθηκε με τον κανονισμό (ΕΕ) αριθ. 800/2013 της 14ης Αυγούστου 2013 και τον κανονισμό (ΕΕ) αριθ. 83/2014 της 29ης Ιανουαρίου 2014, όπως προσαρμόστηκε στη συμφωνία για τον ΕΟΧ με το πρωτόκολλο 1 αυτής [εφεξής «κανονισμός (ΕΕ) αριθ. 965/2012»].